സംയുക്ത കര്ഷക സമര സമിതി പ്രകടനം പോരുവഴി : കേന്ദ്ര സര്ക്കാരിന്റെ കര്ഷക വിരുദ്ധ നിയമങ്ങള് പിന്വലിക്കുക , തൊഴിലാളി വിരുദ്ധ നിയമങ്ങള് പിന്വലിക്കുക, പൊതു മേഖലയെ സംരക്ഷിക്കുക, വൈദ്യുതി നിയമ ഭേദഗതി പിന്വലിക്കുക എന്നീ മുദ്രാവാക്യങ്ങള് ഉയര്ത്തിപ്പിടിച്ച് നടത്തിയ ഭാരത് ബന്ദിന് ഐക്യദാര്ഢ്യം പ്രഖ്യാപിച്ച് സംയുക്ത കര്ഷക സമര സമിതി ശാസ്താംനടയില് പ്രകടനം നടത്തി. പോരുവഴി പഞ്ചായത്ത് എല്.ഡി.എഫ് കണ്വീനര് ബി. ബിനീഷ് ജാഥ ഉദ്ഘാടനം ചെയ്തു. സി.പി.എം ഏരിയാ കമ്മിറ്റി അംഗം എം. മനു, ലോക്കല് സെക്രട്ടറി കുഞ്ഞുമോന് , കര്ഷക സംഘം പോരുവഴി കിഴക്ക് മേഖലാ കമ്മിറ്റി പ്രസിഡന്റ് മോഹനന് പിള്ള, സെക്രട്ടറി ബേബി കുമാര് , ട്രഷറര് എ.വി. അനില് ,പി.എം. സോമരാജന്, ഫിലിപ്പ്, പ്രസന്നന് , ബിന് സണ് മാത്യു, ലിനു, രാധ , മിനി എന്നിവര് പങ്കെടുത്തു.